Diari Oficial de la Generalitat Valenciana


Sumari del DOGV 4663, del 05-01-2004 (2003/13936)

ORDE de 3 de desembre de 2003, de la Conselleria de Cultura, Educació i Esport, per la qual es modifica l'autorització, en els nivells d'Educació Infantil, segon cicle i Educació Secundària Obligatòria, al centre docent privat .Nuestra Señora de Loreto., de València.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4663

Data del DOGV
:   05-01-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/13718


Data del document
:   03-12-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * centre d'ensenyament
    * ensenyament privat

ORDE de 3 de desembre de 2003, de la Conselleria de Cultura, Educació i Esport, per la qual es modifica l'autorització, en els nivells d'Educació Infantil, segon cicle i Educació Secundària Obligatòria, al centre docent privat ?Nuestra Señora de Loreto?, de València. [2003/X13284]
  
L'expedient ha sigut iniciat a instància del representant de la titularitat del centre docent privat ?Nuestra Señora de Loreto?, número de codi 39587865, situat al carrer Salamanca, 55, de València, el qual sol·licita la modificació de l'autorització en els nivells educatius d'Educació Infantil, segon cicle i Educació Secundària Obligatòria.
  
Per Orde de la Conselleria de Cultura i Educació de 29 de juliol de 2002 (DOGV de 25.09.02), el centre va quedar configurat amb 7 unitats d'Educació Infantil, segon cicle, per a 171 llocs escolars; 12 unitats d'Educació Primària amb 300 llocs escolars; 8 unitats d'Educació Secundària Obligatòria, amb 240 llocs escolars; 4 unitats de Batxillerat amb 137 llocs escolars i 1 unitat d'Educació Especial (suport a la integració) amb 15 llocs escolars.
  
La Direcció General d'Ensenyament ha declarat, mitjançant resolució de data 9 de setembre de 2003, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient ha sigut tramitat per la direcció territorial de Cultura, Educació i Esport de València, i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives.
  
Atès que el centre té autorització d'obertura i funcionament en els nivells educatius que es modifiquen.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar la modificació en els nivells d'Educació Infantil, segon cicle i Educació Secundària Obligatòria, al centre que a continuació s'indica en els termes que s'hi especifiquen.
  
Centre: NUESTRA SEÑORA DE LORETO
  
Titular: Sagrada Família de Burdeos
  
Adreça: C/ Salamanca, 55
  
Localitat: València
  
Província: València
  
Codi: 59552385
  
Modificació que s'autoritza:
  
- S'amplia l'autorització de l'Educació Infantil, segon cicle i de l'Educació Secundària Obligatòria, de manera que el centre queda configurat, en la seua totalitat, amb la següent composició:
  
- 9 unitats d'Educació Infantil, segon cicle, amb 223 llocs escolars.
  
- 12 unitats d'Educació Primària, amb 300 llocs escolars.
  
- 9 unitats d'Educació Secundària Obligatòria, amb 270 llocs escolars.
  
- 4 unitats de Batxillerat, amb 137 llocs escolars, en les modalitats de Ciències de la Natura i de la Salut i Humanitats i Ciències Socials.
  
- 1 unitat d'Educació Especial (suport a la integració), amb 15 llocs escolars.
  
DISPOSICIÓ ADDICIONAL
  
Única
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 3 de desembre de 2003
  
El conseller de Cultura, Educació i Esport,
  
ESTEBAN GONZÁLEZ PONS